Okresná prokuratúra Žilina 
Moyzesova 20, 011 56 Žilina 1 	

Sp. zn. : 2 Pv 405/14/5511	Žilina, 27.1.2015
EEČ : 2-43-181-2015

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno a) Trestného zákona číslo 300/2005 Zbierky zákonov v znení zákona číslo 1/2014 Zbierky zákonov formou spolupáchateľstva podľa § 20 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 100,00 € 
b.	Peňažná suma určená na všeobecne prospešné účely: 120,00 € 
c.	Konkrétny adresát peňažnej sumy určenej na všeobecne prospešné účely: Áno pre život, Farská č. 543/2, Rajecké Teplice, IČO: 36149764 
d.	Suma odovzdaná štátu na peňažnú pomoc obetiam trestnej činnosti: 60,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou XXXXX
dňa 10.03.2014 v čase približne o 20.00 hod. po predchádzajúcej vzájomnej dohode vnikli na oplotený pozemok pri neobývanom rodinnom dome na XXXXX takým spôsobom, že vytlačili smerom dovnútra bránku v oplotení, pri čom na nej zlomili dva pánty a roztiahli pletivo a z pozemku vzali kovovú konštrukciu o váhe 92 kg, ktorú následne odovzdali v zberných surovinách, čím spoločným konaním spôsobili poškodenému XXXXX škodu vo výške 100,- Eur,

Odôvodnenie: 
Uznesením policajta OO PZ XXXXX XXXXX sp. zn. XXXXX zo dňa 05.05.2014 bolo podľa § 199 ods. 1 Tr. poriadku začaté trestné stíhanie a zároveň podľa § 206 ods.1 Tr. poriadku vznesené obvinenie ml. XXXXX a ml. XXXXX pre prečin krádeže podľa § 212 ods. 2 písm. a) Tr. zákona formou spolupáchateľstva podľa § 20 Tr. zákona na tom skutkovom základe, ako je to uvedené v predmetnom uznesení. 

 Preskúmaním vyšetrovacieho spisu sp. zn. XXXXX som zistila, že v danej veci sú splnené všetky zákonné podmienky na rozhodnutie o schválení zmieru a zastavení trestného stíhania v zmysle ust. § 220 ods. 1 Tr. poriadku vo vzťahu k obidvom obvineným.
 
	Podľa § 220 ods. 1 Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, 
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.
	
	Podľa § 215 ods. 1 písm. g) Tr. poriadku prokurátor zastaví trestné stíhanie, ak sa schváli zmier medzi obvineným a poškodeným.

V predmetnej veci sa  koná  o prečine, na  ktorý zákon ustanovuje trest odňatia slobody vo výmere až na dva roky, ktorého horná hranica neprevyšuje hranicu stanovenú v ustanovení § 220 ods. 1 Tr. poriadku, t. j. neprevyšuje päť rokov.

Obvinení ml. XXXXX a ml. XXXXX a poškodený XXXXX uzatvorili dňa 19.01.2015 dohodu o zmieri, v rámci ktorej poškodený nežiadal od obvinených náhradu škody, nakoľko odcudzená vec mu bola vrátená a poškodenú bránku si opravil svojpomocne, pričom poškodený zároveň vyhlásil, že dodržaním dohody o zmieri sú jeho nároky vo vzťahu k obvineným v súvislosti s náhradou škody a inej ujmy v celom rozsahu uspokojené. 

Obvinení ml. XXXXX a ml. XXXXX dňa 19.01.2015 písomne vyhlásili, že spáchali skutok na tom skutkovom základe,  ako to vyplýva z písomného vyhlásenia, a nie sú odôvodnené pochybnosti o tom, že ich vyhlásenia boli vykonané slobodne, vážne a určito. Obvinení zároveň svoje konanie oľutovali.

Obvinený ml. XXXXX dňa 21.01.2015 zložil na účet Krajskej prokuratúry v Žiline peňažnú sumu vo výške 60,-Eur, určenú na všeobecne prospešné účely pre neziskovú organizáciu Áno pre život, Farská č. 543/2, Rajecké Teplice, IČO: 36149764, č. účtu 0421339803/0900, vedený v Slovenskej sporiteľni, a. s., IBAN: SK47 0900 0000 0004 2133 9803, vo výške 30,-Eur a na peňažnú pomoc obetiam trestnej činnosti vo výške 30,-Eur. 

Obvinený ml. XXXXX dňa 21.01.2015 zložil na účet Krajskej prokuratúry v Žiline peňažnú sumu vo výške 60,-Eur, určenú na všeobecne prospešné účely pre neziskovú organizáciu Áno pre život, Farská č. 543/2, Rajecké Teplice, IČO: 36149764, č. účtu 0421339803/0900, vedený v Slovenskej sporiteľni, a. s., IBAN: SK47 0900 0000 0004 2133 9803, vo výške 30,-Eur a na peňažnú pomoc obetiam trestnej činnosti vo výške 30,-Eur.

Konštatujem, že sumy zložené obvinenými sú primerané závažnosti spáchaného trestného činu.

Obvinení ml. XXXXX a ml. XXXXX a poškodený XXXXX vyslovili súhlas so schválením zmieru. So schválením zmieru súhlasila aj obhajkyňa obvinených XXXXX, na základe substitučného poverenia XXXXX, zákonné zástupkyne obvinených XXXXX a XXXXX a zástupkyňa Úradu práce, sociálnych vecí a rodiny v Žiline XXXXX. 

Z odpisu registra trestov obvineného ml. XXXXX vyplýva, že nemá žiadny záznam v registri trestov. Zo záznamu z lustrácie v ústrednej evidencii priestupkov vyplýva, že menovaný má v evidencii jeden záznam o priestupku proti majetku, za ktorý bol dňa 26.12.2013 postihnutý blokovou pokutou vo výške 15,-Eur. Zo správy Mestského úradu v XXXXX vyplýva, že menovaný nebol prejednávaný za priestupky, ktoré prejednávajú obce. Zo správy XXXXX vyplýva, že menovaný študuje v treťom ročníku, pravidelne sa zúčastňuje vyučovacieho procesu, v druhom ročníku mal uložené napomenutie triednym učiteľom za dve neospravedlnené hodiny, jeho prospech je dobrý. Zo správy ÚPSVR XXXXX vyplýva, že menovaný pochádza z úplnej rodiny, obaja rodičia sú zamestnaní, žije s rodičmi a piatimi súrodencami v 6-izbovom rodinnom dome v XXXXX. Na tamojšom oddelení doposiaľ nebol riešený pre poruchy správania, problémové správanie alebo záškoláctvo. 

Z odpisu registra trestov obvineného ml. XXXXX vyplýva, že nemá žiadny záznam v registri trestov. Zo záznamu z lustrácie v ústrednej evidencii priestupkov vyplýva, že menovaný nemá v evidencii žiadny záznam. Zo správy Mestského úradu v XXXXX vyplýva, že menovaný nebol prejednávaný za priestupky, ktoré prejednávajú obce. Zo správy XXXXX vyplýva, že menovaný študuje v treťom ročníku, často vymeškáva vyučovanie, na základe čoho mu v druhom ročníku bolo udelené pokarhanie riaditeľom školy za 21 neospravedlnených hodín, dosahuje slabé študijné výsledky. Zo správy ÚPSVR XXXXX vyplýva, že menovaný pochádza z úplnej rodiny, otec je zamestnaný, matka je samostatne zárobkovo činná osoba. Na tamojšom oddelení doposiaľ nebol v evidencii pre záškoláctvo, poruchy správania, priestupky alebo trestnú činnosť. 

 Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osoby obvinených a na ich osobné a majetkové pomery som dospela k záveru, že takýto spôsob rozhodnutia je dostačujúci.

  Vzhľadom na vyššie uvedené skutočnosti som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu nie je  sťažnosť prípustná.

Mgr. Andrea Jančová
prokurátorka